CELEX: 32017R0120
Language: hr
Date: 2017-01-24 00:00:00
Title: Provedbena uredba Komisije (EU) 2017/120 оd 24. siječnja 2017. o odstupanjima od pravila o podrijetlu iz Priloga II. Sporazumu o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, koja se primjenjuju u okviru kvota za određene proizvode iz Ekvadora

25.1.2017   
            
            
               HR
            
            
               Službeni list Europske unije
            
            
               L 19/27
            
         PROVEDBENA UREDBA KOMISIJE (EU) 2017/120
   оd 24. siječnja 2017.
   o odstupanjima od pravila o podrijetlu iz Priloga II. Sporazumu o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, koja se primjenjuju u okviru kvota za određene proizvode iz Ekvadora
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 58. stavak 1.,
   budući da:
   
               (1)
            
            
               Odlukom (EU) 2016/2369 (2) Vijeće je, u ime Unije, odobrilo potpis Protokola o pristupanju Sporazumu o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Ekvadora (dalje u tekstu „Protokol”). U skladu s Odlukom (EU) 2016/2369 Protokol se treba primjenjivati privremeno do okončanja postupaka za njegovo sklapanje. Protokol se privremeno primjenjuje od 1. siječnja 2017.
            
         
               (2)
            
            
               Prilog II. Sporazumu o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane, odnosi se na definiciju pojma „proizvodi s podrijetlom” i metode administrativne suradnje. Za određene su proizvode Dodatkom 2.A tom Prilogu predviđena odstupanja od pravila o podrijetlu utvrđenih u tom Prilogu u okviru godišnjih kvota. Stoga je potrebno utvrditi uvjete primjene tih odstupanja za uvoz iz Ekvadora.
            
         
               (3)
            
            
               Kvotama utvrđenima u Dodatku 2.A Prilogu II. Sporazumu trebala bi upravljati Komisija prema kronološkom redoslijedu datuma prihvaćanja carinskih deklaracija za puštanje u slobodni promet u skladu s Provedbenom uredbom Komisije (EU) 2015/2447 (3).
            
         
               (4)
            
            
               Za stjecanje koristi od prava na carinske koncesije trebalo bi dostaviti odgovarajući dokaz o podrijetlu carinskim tijelima.
            
         
               (5)
            
            
               Kako bi se osigurala nesmetana primjena sustava kvota utvrđenog Protokolom, ova bi se Uredba trebala primjenjivati od istog datuma od kojeg se Protokol privremeno primjenjuje.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za carinski zakonik,
            
         DONIJELA JE OVU UREDBU:
   Članak 1.
   Odstupanja od pravila o podrijetlu utvrđenih u Dodatku 2.A Prilogu II. Sporazumu o trgovini između Europske unije i njezinih država članica, s jedne strane, i Kolumbije, Perua i Ekvadora, s druge strane („Sporazum”), primjenjuju se u okviru kvota utvrđenih u Prilogu ovoj Uredbi.
   Članak 2.
   Za korištenje odstupanja iz članka 1. uz proizvode navedene u Prilogu potrebno je priložiti dokaz o podrijetlu kako je utvrđeno u Prilogu II. Sporazumu.
   Članak 3.
   Kvotama utvrđenima u Prilogu upravlja se u skladu s člancima od 49. do 54. Provedbene uredbe (EU) 2015/2447.
   Članak 4.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. siječnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 269, 10.10.2013., str. 1.
   
   
      (2)  Odluka Vijeća (EU) 2016/2369 od 11. studenoga 2016. o potpisivanju, u ime Unije, i privremenoj primjeni Protokola o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Ekvadora (SL L 356, 24.12.2016., str. 1.).
   
      (3)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).
   
      PRILOG
      Neovisno o pravilima o tumačenju kombinirane nomenklature smatra se da tekstovi opisa proizvoda imaju samo indikativnu vrijednost. U kontekstu ovog Priloga povlašteni režim utvrđuje se na temelju oznaka KN koje vrijede u trenutku donošenja ove Uredbe.
      
                  Redni broj
               
               
                  Oznaka KN
               
               
                  Opis proizvoda
               
               
                  Kvotno razdoblje
               
               
                  Količina kvote (u tonama neto mase ako nije navedeno drukčije)
               
            
                  09.7501
               
               
                  3920 
               
               
                  Ostale ploče, listovi, filmovi, folije i vrpce, od plastičnih masa, necelularne strukture te neojačane, nelaminirane, bez podloge niti na sličan način kombinirane s drugim materijalima
               
               
                  1.1.–31.12.
               
               
                  15 000 
               
            
                  09.7502
               
               
                  6108 22 00 
               
               
                  Gaćice za žene ili djevojčice, pletene ili kukičane, od umjetnih ili sintetičkih vlakana
               
               
                  1.1.–31.12.
               
               
                  200
               
            
                  09.7503
               
               
                  6112 31 
               
               
                  Odjeća za plivanje, za muškarce ili dječake, pletena ili kukičana, od sintetičkih vlakana
               
               
                  1.1.–31.12.
               
               
                  25
               
            
                  09.7504
               
               
                  6112 41 
               
               
                  Odjeća za plivanje, za žene ili djevojčice, pletena ili kukičana, od sintetičkih vlakana
               
               
                  1.1.–31.12.
               
               
                  100
               
            
                  09.7505
               
               
                  6115 10 
               
               
                  Gradirane stezne čarape (na primjer, čarape za vene), pletene ili kukičane
               
               
                  1.1.–31.12.
               
               
                  25
               
            
                  09.7506
               
               
                  6115 21 00 
               
               
                  Ostale čarape s gaćicama i čarape s gaćicama bez stopala od sintetičkih vlakana, finoće jednonitne pređe manje od 67 deciteksa, pletene ili kukičane
               
               
                  1.1.–31.12.
               
               
                  40
               
            
                  09.7507
               
               
                  6115 22 00 
               
               
                  Ostale čarape s gaćicama i čarape s gaćicama bez stopala od sintetičkih vlakana, finoće jednonitne pređe od 67 deciteksa ili više, pletene ili kukičane
               
               
                  1.1.–31.12.
               
               
                  15
               
            
                  09.7508
               
               
                  6115 30 
               
               
                  Ostale ženske dugačke čarape ili dokoljenice, finoće pojedinačne niti manje od 67 deciteksa, pletene ili kukičane
               
               
                  1.1.–31.12.
               
               
                  25
               
            
                  09.7509
               
               
                  6115 96 
               
               
                  Ostalo, od sintetičkih vlakana, pleteno ili kukičano
               
               
                  1.1.–31.12.
               
               
                  175
               
            
                  09.7510
               
               
                  7321 
               
               
                  Peći za grijanje prostorija, štednjaci (uključujući one s pomoćnim kotlom za centralno grijanje), roštilji, žeravnice, plinska kuhala, aparati za grijanje tanjura i slični neelektrični kućanski aparati te njihovi dijelovi, od željeza ili čelika
               
               
                  1.1.–31.12.
               
               
                  20 000  komada
               
            
                  09.7511
               
               
                  7323 
               
               
                  Stolni, kuhinjski i ostali kućanski proizvodi te njihovi dijelovi, od željeza ili čelika; željezna ili čelična vuna; jastučići, rukavice i slični proizvodi za ribanje ili poliranje posuđa, od željeza ili čelika
               
               
                  1.1.–31.12.
               
               
                  50 000 
               
            
                  09.7512
               
               
                  7325 
               
               
                  Ostali lijevani proizvodi od željeza ili čelika
               
               
                  1.1.–31.12.
               
               
                  50 000